# REPUBLIKA HRVATSKA-REPUBBLICA DI CROAZIA

**ŽUPANIJA ISTARSKA-REGIONE ISTRIANA**

**OŠ VODNJAN – SE DIGNANO**

52215 Vodnjan-Dignano

Ulica Žuka - Via delle ginestre 35

tel./fax: 052/511-327

e-mail: [os-vodnjan@pu.t-com.hr](mailto:os-vodnjan@pu.t-com.hr)

KLASA: 400-02/18-01/07

URBROJ:2168-04-55-59-03-18-03

Vodnjan-Dignano, 20.12.2018.

**OBRAZLOŽENJE FINANCIJSKOG PLANA ZA 2019. GODINU**

**TE PROJEKCIJA ZA 2020. I 2021. GODINU**

1. **Sažetak djelokruga rada Osnovne škole Vodnajn – Scuola elementare Dignano**

Osnovna škola Vodnjan – Scuola elementare Dignano je javna ustanova koja obavlja djelatnost osnovnog odgoja i obrazovanja u skladu s aktom o osnivanju Županijske skupštine Istarske županije, upisana je u zajednički elektronski upisnik ustanova osnovnog i srednjeg školstva Ministarstva znanosti i obrazovanja.

Škola ima svojstvo pravne osobe i upisana je u sudski registar ustanova kod Trgovačkog suda u Pazinu pod matičnim brojem subjekta upisa 040041428.

Škola ima dva odjeljenja: odjeljenje sa nastavom na hrvatskom jeziku i odjeljenje sa nastavom na talijanskom jeziku. Sa nastavom na talijanskom jeziku ukupno ima 8 razrednih odjela (77 učenika), a na hrvatskom 16 odjela (274 učenika), što ukupno čini 24 razredna odjela (351 učenika).

1. **Naziv programa i vremensko razdoblje trajanja programa**

Osim redovne nastave u školi njegujemo i druge oblike rada u kojima su naši učenici vrlo uspješni. Redovni program daje samo osnovno znanje i smjernice, dok sve ostale aktivnosti po čemu je škola prepoznatljiva i raznovrsnija čini skupina izbornih i dodatnih programa, koji se održavaju tijekom cijele školske godine.

Sredstva koja su potrebna za isplatu plaća djelatnika izračunavaju se na temelju koeficijenata složenosti poslova koji su propisani Uredbom o nazivima radnih mjesta i koeficijentima složenosti poslova u javnim službama.

Ostali rashodi za zaposlene: izdaci za dar djeci, regres za godišnji odmor i božićnica planirani su na osnovu sadašnjeg stanja. Trošak za isplatu jubilarnih nagrada ovisi o broju zaposlenih koji navršavaju broj godina rada potrebnih za ugovorenu isplatu.

**REDOVNA DJELATNOST ŠKOLE – MINIMALNI STANDARD**

**Materijalni rashodi Škole po kriterijima**

Redovna djelatnost škola financirana je iz decentralizacije iz koje se financiraju materijalni i financijski rashodi, rashodi za materijal i dijelove za tekuće i investicijsko održavanje, usluge tekućeg i investicijskog održavanja. Izračun mjesečne dotacije provodi se na temelju izračuna po broju učenika (38,00 kn), po broju razrednih odjela (300,00 kn) i za ustanovu (2.000,00 kn). Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa.

**Opći ciljevi:**

Podmirivanje materijalnih rashoda i tekućih izdataka.

**Posebni ciljevi:**

Kvalitetno odvijanje nastave i sigurnost učenika i djelatnika škole.

**Ostvareni ciljevi aktivnosti i pokazatelji uspješnosti realizacije tih ciljeva:**

Podmiruju se troškovi za službena putovanja, uredski materijal, energiju, materijal za tekuće održavanje, usluge telefona, pošte i prijevoza, prijevoz učenika, usluge tekućeg održavanja, komunalne usluge, računalne usluge, zdravstvene usluge, ostale usluge, ostale nespomenute rashode poslovanja.

Planirani iznos 269.544,00 kn, za 2019. i 2020. iznos nije izmjenjen.

Aktivnost materijalni troškovi po stvarnom trošku decentralizirana sredstva za OŠ planirani iznos 650.500,00 kn, za 2020. i 2021. iznos nije izmjenjen.

**REDOVNA DJELATNOST ŠKOLE – IZNAD STANDARDA**

**Materijalni rashodi Škole po kriterijima – iznad standarda**

**Opis aktivnosti:**

Troškovi financirani iz sredstava iznad decentralizacije su troškovi prijevoza učenika, troškovi energenata, premija osiguranja i zdravstvenih pregleda.

**Opći ciljevi:**

Podmirivanje materijalnih rashoda i tekućih izdataka.

**Posebni ciljevi:**

Kvalitetno odvijanje nastave i sigurnost učenika i djelatnika škole.

Planirani iznos 159.386,38 kn, za 2020. i 2021. Planira se iznos 160.000,00 kn zbog zaokruženja.

**PROGRAMI OBRAZOVANJA IZNAD STANDARDA**

**Pomoćnici u nastavi**

**Opis aktivnosti:**

Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama u školskoj 2018./2019. godini u školama u kojima je osnivač Istarska županija. Aktivnost je financirana iz sredstava Istarske županije.

**Opći ciljevi:**

Projektom se želi pomoći učenicima s teškoćama u razvoju koji pohađaju osnovnoškolske i srednjoškolske programe u redovitim ili posebnim odgojno-obrazovnim ustanovama te imaju teškoće koje ih sprječavaju u funkcioniranju bez pomoći pomoćnika u nastavi/stručnog komunikacijskog posrednika.

**Posebni ciljevi:**

Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje te donosi napredak u razvoju vještina i sposobnosti u školskoj sredini.

**Ostvareni ciljevi aktivnosti i pokazatelji uspješnosti realizacije tih ciljeva:**

Zahvaljujući sredstvima iz programa osigurala su se sredstva za tri pomoćnika u nastavi za troje učenika koji imaju potrebu za istima. Time se olakšalo i poboljšalo njihovo integriranje i savladavanje nastavnog procesa.

**Školska kuhinja**

**Opis aktivnosti**

Planirani su rashodi po realnoj procjeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na web stranici škole. U cilju očuvanja zdravlja učenika u školi se služe dva puta tjedno kuhani obroci, a ne služi se brza hrana i gazirana pića. Prehrana se poslužuje u blagovaonici škole.

**Opći ciljevi:**

Cilj provođenja je da se djeca što zdravije hrane.

**Posebni ciljevi:**

Omogućavanje svim učenicima dostupnost prehrane u školskoj ustanovi.

**Ostvareni ciljevi aktivnosti i pokazatelji uspješnosti realizacije tih ciljeva:**

Broj učenika koji se hrane u školi svake godine se povećava.

Planirani iznos 245.400,00 kn, za 2020. i 2021. iznos nije izmjenjen.

**Produženi boravak**

**Opis aktivnosti:**

Produženi boravak neobvezan je oblik odgojno-obrazovnog rada namijenjen učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti.

Program produženog boravka provodi se dugi niz godina. Organizirane su 2 heterogene grupe učenika u produženom boravku i to:

- 1 grupa učenika s nastavom na hrvatskom jeziku od I. do IV.a,b odjela;

- 1 grupa učenika s nastavom na talijanskom jeziku od I. do IV.t odjela.

Učenici su u rad produženog boravka uključeni na bazi ugovora koji roditelji-skrbnici sklapaju početkom nastavne godine na vrijeme od 10 mjeseci po cijeni 150,00 kn mjesečno čime se sufinancira plaća dvoje učitelja u produženom boravku.

**Opći ciljevi:**

Najvažniji je cilj omogućavanje stručne pomoći u rješavanju postavljanih zadataka, razvijanje i poticanje sposobnosti za samostalni i timski rad, te zbrinjavanje djece do povratka roditelja s posla.

**Posebni ciljevi:**

Omogućiti djetetu kvalitetan program i otkriti njegove potencijale kao jedinstvene osobe. Pripremiti dijete za daljnje obrazovanje i cjeloživotno učenje.

**Ostvareni ciljevi aktivnosti i pokazatelji uspješnosti realizacije tih ciljeva:**

Program se u školi provodi konstantno od 1982. godine.

Zbog sve veće potrebe za ovom vrstom usluge broj učenika se stalno mijenja i raste. Trenutno uslugu produženog boravka koristi 50 učenika nižih razreda.

Financiranje se provodi na način da troškove djelatnika (plaća i ostali materijalni troškovi, službena putovanja i stručno usavršavanje, zdravstvene preglede) u dijelu sufinanciraju roditelji - planirano 81.000,00 kn, a u dijelu pokrivao do sada Grad Vodnjan-Dignano – planirano 579.400,00 kn. Za 2020. i 2021. iznos nije izmjenjen.

**Pedagog-pripravništvo**

**Opis aktivnosti:**

Prema Planu prijema pripravnika stručnih suradnika u školskim ustanovama Ministarstva znanosti i obrazovanja od 23.10.2018. godine kroz mjeru Hrvatsakog zavoda za zapošljavanje „Stjecanje prvog radnog iskustva odnosno pripravništva“ škola je raspisala natječaj za jednog izvršitelja. Aktivnost će biti financirana od viška prihoda jer sredstva su doznačena od HZZ-a u 2018.g..

**Opći ciljevi:**

Osigurati neprekinuti rad stručne službe na radnom mjestu pedagoga koji je od iznimne važnosti za rad učenika i cjelokupne ustanove.

**Posebni ciljevi:**

Uvesti u rad škole početnika stručnog suradnika pedagoga prije isteka radnog odnosa već zaposlene stručne suradnice koja odlazi u starosnu mirovinu.

**Izborni i dodatni programi**

**Opis aktivnosti:**

Provođenje terenske nastave za učenike sukladno odredbama Školskog kurikula što iziskuje trošak dnevnica za pratitelje.

**Opći ciljevi:**

Sudjelovanje učenika na terenskoj nastavi.

**Posebni ciljevi:**

Upoznati učenike s kulturom, običajima, povijesnim, prirodnim i drugim znamenitostima izvan mjesta prebivališta.

**Ostvareni ciljevi aktivnosti i pokazatelji uspješnosti realizacije tih ciljeva:**

Rezultati aktivnosti vidljivi su u sve većem zanimanju učenika za sudjelovanjem na ovakvoj vrsti terenskih nastava.

Planirani iznos 25.400,00 kn, za 2020. i 2021. iznos nije izmjenjen.

**Naknada za Županijsko stručno vijeće, Županijski aktiv učitelja**

**Opis aktivnosti:**

Učiteljica matematike naše škole voditeljica je Županijskog stručnog vijeća matematike Istarske županije. Sredstva za aktivnost su osigurana od strane Ministrastva znanosti i obrazovanja putem Agencije za odgoj i obrazovanje.

**Opći ciljevi:**

Organizacija Županijskih stručnih vijeća matematike.

**Posebni ciljevi:**

Stručno osposobljavanje i usavršavanje učitelja matematike.

**Ostvareni ciljevi aktivnosti i pokazatelji uspješnosti realizacije tih ciljeva:**

Županijska stručna vijeća matematike redovito se održavaju i velika je nazočnost učitelja matematike.

Planirani iznos 1.000,00 kn, za 2020. i 2021. iznos nije izmjenjen.

**Zavičajna nastava**

**Opis aktivnosti:**

Ideja o Zavičajnoj nastavi na području Istarske županije-Regione istriana te njena implementacija u predškolske i školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije.

**Opći ciljevi:**

Projektom se žele sakupiti svi oni radovi, pjesme, aktivnosti, saznanja, istraživanja koje škola provodi tijekom godina. Želi ih se smjestiti na jedno mjesto kako bi vidjeli koliko zapravo radimo na očuvanju našeg identiteta, našeg postojanja u našim školama i društvu.

**Posebni ciljevi:**

Kroz projekt učenici upoznaju kulturu i jezici svog zavičaja, razvijaju ljubav prema rodnom kraju.

**Ostvareni ciljevi aktivnosti i pokazatelji uspješnosti realizacije tih ciljeva:**

Prema prijavljenom okvirnom mjesečnom planu, realizacija Zavičajne nastave u školskoj 2017./2018. godini u potpunosti je ostvarena. U projektu „Kažuni - Le casite“ sudjelovali su svi razredni odjeli, odjeljenja od prvog do osmog razreda s nastavom na hrvatskom i talijanskom jeziku sa svojim razrednim i predmetnim učiteljima.

“Tradicijske dječje igre” je tema projekta Zavičajne nastave za školsku godinu 2018./2019..

Planirani iznos 12.000,00 kn, za 2020. i 2021. iznos nije izmjenjen.

**Projekt „Osiguranje prehrane djece u osnovnim školama“**

**Opis aktivnosti**

Planirani su rashodi po realnoj procjeni ostvarenja istih koji služe za financiranje prehrane učenika slabijeg imovinskog statusa dok borave u školi u skladu s propisanim normativima koje donosi ministarstvo nadležno za zdravstvo.

**Opći ciljevi:**

Cilj provođenja je da se što više djece uključi u korištenje usluge školske marende.

**Posebni ciljevi:**

Omogućavanje svim učenicima dostupnost prehrane u školskoj ustanovi.

**Ostvareni ciljevi aktivnosti i pokazatelji uspješnosti realizacije tih ciljeva:**

Prijavljeni učenici koristili su školsku marendu tijekom cijelog perioda.

Planirani iznos 5.000,00 kn, za 2020. i 2021. iznos nije izmjenjen.

**Školska shema**

**Opis aktivnosti**

Svaka škola koja želi sudjelovati u Školskoj shemi odabrala je lokalnog dobavljača koji će isporučivati voće i povrće (100-150 g po djetetu tjedno) i mlijeko, jogurt (0,15-0,25 l po djetetu tjedno). Voće i povrće isporučivat će se i raspodjeljivati jednom tjedno, a mlijeko i mliječni proizvodi jednom tjedno najmanje 12 tjedana u nastavne dane u skladu sa školskim kalendarom tijekom cijele školske godine.

**Opći ciljevi:**

Radi povećanja konzumacije svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece, od školske godine 2018./2019. Hrvatska započinje s provedbom Školske sheme – besplatnih obroka voća, povrća i mlijeka za školsku djecu.

Školska shema objedinjava dosadašnju Shemu školskog voća i povrća i Program mlijeka u školama.

**Posebni ciljevi:**

Omogućavanje svim učenicima dostupnost zdrave prehrane u školskoj ustanovi.

Planirani iznos 13.000,00 kn, za 2020. i 2021. iznos nije izmjenjen.

**Građanski odgoj**

Od školske godine 2018./2019. u našoj, i još deset osnovnih škola Istarske županije počet će eksperimentalni program građanskog odgoja i obrazovanja (GOO), kao izvannastavne aktivnosti. Uvođenje ovog programa pokrenula je Istarska županija.

Učiteljice koje će provoditi program prošle su tijekom 2018.g. cjelovitu edukaciju svih područja GOO-a.

**Opis aktivnosti:**

GOO, kao izvannastavna aktivnost za učenike 5. i 6. razreda, područje je odgoja i obrazovanja kojim se kod učenika i učenica razvijaju znanja, sposobnosti i vještine, demokratske vrijednosti i stavovi, važni za odgovorno i aktivno sudjelovanje u društvu.

**Opći ciljevi:**

Građanski odgoj i obrazovanje u ovom programu obuhvaća sljedeća područja i teme:

* društvena dimenzija: uloga medija, sigurnost na internetu, stereotipovi, volontiranje, ranjive skupine u razredu;
* ljudsko – pravna dimenzija: razlike između želja i potreba, međuljudsko poštovanje, moja prava i obaveze, moj identitet, rodna ravnopravnost;
* politička dimenzija: Vijeće učenika, posljedice naših odluka, kampanja za predsjednika razreda, borba protiv korupcije, lokalna zajednica, mjesni odbori;
* kulturalna dimenzija: razlika između uzora i idola, razvoj osobnog identiteta;
* gospodarska dimenzija: reklamiranje proizvoda i njihova kvaliteta, izrada proračuna za školski izlet, učenik kao potrošač, odgovorna potrošnja;
* ekološka dimenzija: održivi razvoj, zdrava prehrana, zbrinjavanje otpada, odgovornosti kao vlasnika kućnog ljubimca.

**Posebni ciljevi:**

Poticanje učenika i učenica:

* na razvoj svijesti o važnosti aktivnog sudjelovanja u društvu, s naglaskom na dijalogu, suradnji i zaštiti prirode;
* na razvoj kritičkog mišljenja o svim društvenim pojavama;
* na razvoj demokratskih stavova, tolerancije prema različitima, kulture nenasilja i mira, preuzimanje odgovornosti za vlastite odluke i postupke;

za razumijevanje političkih procesa, procesa donošenja odluka i odnosa među različitim kulturama.

Planirani iznos 32.000,00 kn, za 2020. i 2021. iznos nije izmjenjen.

**OPREMANJE U OSNOVNIM ŠKOLAMA**

**Školski namještaj i oprema**

**Opis aktivnosti:**

Donacijama i vlastitim sredstvima najma školske sportske dvorane nastoji se unaprijediti rad škole sudjelovanjem u suvremenim promjenama, poticanjem uvođenja i primjene novih metoda i oblika nastavnoga i školskog rada.

**Opći ciljevi:**

Sredstva su predviđena za nabavu knjiga za školsku knjižnicu i nabavu informatičke opreme i ostale uredske opreme, a ostvaruju se iz vlastitih sredstava od najma školske sportske dvorane i dobivenih donacija od Talijanske Unije-Unione Italiana / Università Popolare di Trieste.

**Posebni ciljevi:**

Cilj je nabaviti opremu koja je neophodna za održavanje nastavnog plana i programa.

**Ostvareni ciljevi aktivnosti i pokazatelji uspješnosti realizacije tih ciljeva:**

Zahvaljujući ranije navedenim izvorima financiranja, škola je u 2018. godini nastavila zamjenu računala te ostalih osnovnih sredstava u učionicama, koje su neophodne za kvalitetno odvijanje nastavnog procesa.

U 2019. godini planira se nastaviti sa opremanjem učionica i kabineta novom opremom za što suvremenije odvijanje nastavnog procesa.

Planirani iznos 111.500,00 kn, za 2020. i 2021. iznos nije izmjenjen.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što se ostvaruje:

* stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;
* organiziranjem zajedničkih aktivnosti i učenika i učitelja tijekom izvannastavnih aktivnosti i druženja kroz kolektivno upoznavanje kulturne baštine;
* poticanjem razvoja pozitivnih vrijednosti i natjecateljskog duha kroz razne nagrade najuspješnijim grupama i pojedincima.

Što se programima želi postići:

* Izgrađivati osjećaj zajedništva, grupnog rada, suradnje i uzajamnog pomaganja;
* Smanjiti stupanj nasilja među učenicima;
* Razvijati natjecateljski duh, želja za uspjehom;
* Izgrađivati ekološku osviještenost;
* Isticati potrebu i važnost rada u svakodnevnom životu;
* Razvijati sposobnost prepoznavanja vlastitih sposobnosti;
* Razvijati logično zaključivanje i povezivanje stečenog znanja;
* Razvijati kulturu komunikacije i usvojiti obrasce uljudnog ophođenja;
* Prepoznati humanističke vrijednosti kao prijateljstvo, suradnja, altruizam, tolerancija
* Privikavati se i upoznavati tuđe kulture i običaje;
* Povećavati vokabular i komunikaciju na stranim jezicima;
* Razvijati i formirati fizički i psihički zdrave osobe;
* Osposobiti za svrsishodno i organizirano provođenje slobodnog vremena;

Kako će se realizirati programi:

* Kroz različite aktivnosti i radionice kao što su literarna grupa, likovna, novinarska, dramska, glazbena, eko grupa;
* Uključivanjem u rad dodatne nastave iz pojedinih predmeta;
* Aktivno baviti se nekom sportskom aktivnošću – uključenjem u nogomet, odbojka, košarka;
* Organizacijom i aktivnim sudjelovanjem u raznim kvizovima;
* Sudjelovanjem u međunarodnoj razmjeni učenika;
* Posjećivanjem sajmova knjiga, muzejima i raznim kulturnim manifestacijama.

Od izbornih predmeta Škola ima vjeronauk, informatiku, talijanski jezik i njemački jezik. Dodatni programi su organizirani gotovo za sve nastavne predmete gdje se učenici žele dodatno obrazovati. Izvannastavne aktivnosti su u našoj školi jako zastupljene.

1. **Zakonske i druge podloge na kojima se zasnivaju programi**

* Zakon o odgoju i obrazovanju u osnovnoj i srednjoj školi (NN br. 87/08, 86/09., 92/10., 90/11.);
* Zakon o ustanovama (NN br. 76/93., 29/97., 47/99., 35/08.);
* Zakon o proračunu (NN br. 87/08.), Pravilnik o proračunskim klasifikacijama NN br. 26/10. i Pravilnik o proračunskom računovodstvu i računskom planu NN br. 114/10., 31/11.;
* Upute za izradu Proračuna Istarske Županije za razdoblje 2017.-2019.; za razdoblje 2018.-2020.
* Godišnji plan i program rada škole za školsku godinu 2018./2019.;
* Školski kurikul za školsku godinu 2018./2019.;
* Statut škole;
* Pravilnik o osnovnoškolskom odgoju i obrazovanju učenika s teškoćama u razvoju;
* Pravilnik o načinima, postupcima i elementima vrednovanja učenika u osnovnoj i srednjoj školi.

1. **Potrebna sredstva za provođenje programa i ishodišta na kojima se zasnivaju izračuni i ocjene potrebnih sredstava za provođenje programa**

Financijskim planom proračunskog korisnika, odnosno škole, planiraju se sredstva potrebna za provođenje određenog programa. Programi se vode po izvorima financiranja i unaprijed definiranim proračunskim klasifikacijama koje su definirane Zakonom o proračunu.

Izvori sredstava za financiranje rada OŠ Vodnjan – SE Dignano su:

**- *OPĆI PRIHODI I PRIMITCI,***skupina 636, državni proračun (Ministarstvo znanosti i

obrazovanja) za financiranje rashoda za zaposlene; lokalni proračun (Grad Vodnjan-Dignano) za materijalne i financijske troškove produženog boravka i za subvenciju troškova marendi za učenike slabijeg imovinskog stanja prema Odluci o socijalnoj skrbi, za financiranje ulaganja u opremanje škole.

**- *OPĆI PRIHODI I PRIMITCI,***skupina 671, Istarska Županija

**- *VLASTITI PRIHODI***od iznajmljivanja prostora, skupina 661 za obnovu nefinancijske imovine;

**- *PRIHODI PO POSEBNIM PROPISIMA*** *652* sastoje se od prihoda za sufinanciranja školske kuhinje, produženog boravka, uplate roditelja za provedbu dodatnih programa rada (izleta, ekskurzija, škole u prirodi, osiguranja, kazališne i kino predstave...);

**- *DONACIJE*** 663 od Talijanske unije za dnevnice učiteljima pratiteljima

***-TEKUĆE POMOĆI IZ DRŽ. PRORAČUNA TEMELJEM PRIJENOSA SREDSTAVA EU*** 638 za Projekt Mozaik 3.

**Prihodi iz državnog proračuna**

Na temelju Godišnjeg plana i programa rada škole, Školskog kurikula, te nastavnih i izvannastavnih aktivnosti, provodi se izrada Financijskog plana.

Provođenje redovne djelatnosti osnovnoškolskog obrazovanja zasniva se na sredstvima Državnog proračuna, odnosno Državne riznice kojima se financiraju rashodi za zaposlene.

**Prihodi iz proračuna Istarske županije**

Financiranje materijalnih troškova po minimalnom standardu ostvaruje se iz Proračuna Istarske županije, na temelju ostvarenih bilančnih prava koji su unaprijed propisani. Iznosi za financiranje materijalnih troškova decentraliziranih sredstava po kojima se izrađuje financijski plan su slijedeći:

* 38,00 kn po broju učenika;
* 300,00 kn po razrednom odjelu;
* 2.000,00 kn po ustanovi.

Na temelju gore navedenih iznosa određuje se godišnja dotacija za svaku pojedinu školu.

Planiraju se i materijalni troškovi po stvarnom trošku, odnosno po računu dobavljača, a oni uključuju sredstva potrebna za prijevoz učenika, energente, police osiguranja.

Svake godine, u mjesecu listopadu, izrađuje se Plan potrebnih sredstava Javnih potreba iznad standarda, koji se financiraju iz Proračuna Grada Vodnjana-Dignano.

Iz tih se sredstava plaćaju plaće djelatnicima za programe produženog boravka te materijalni troškovi i marende po socijalnom programu.

1. **Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

OŠ Vodnjan – SE Dignano na početku školske godine 2017./2018. broji ukupno 349 učenika a na kraju nastavne godine broji 337 učenika.

Troje učenika sa posebnim potrebama (6. i 7. razred) je integrirano u redoviti odgojno – obrazovni proces i nastavu prati uz pomoć asistenta.

Na kraju nastavne godine učenici su postigli slijedeće rezultate:

* 175 učenika je razred završilo odličnim uspjehom,
* 100 učenika ima vrlo dobar uspjeh;
* 47 učenika je ostvarilo dobar uspjeh;
* nema učenika s dovoljnim uspjehom;
* 6 učenika su imali negativan uspjeh;
* 24 učenika je upućeno na pohađanje dopunskog rada i to: 8 učenika petih razreda, 6 učenika šestih razreda, 7 učenika sedmih razreda i 1 učenik osmog razreda.

Dopunski rad provodio se od 26. lipnja do 2. srpnja i to iz nastavnih predmeta: hrvatski jezik, engleski jezik, povijest, geografija, matematika, tehnička kultura, kemija, priroda i biologija.

Po završetku održavanja dopunskog rada 6 su učenika upućena na popravni ispit i to iz matematike. Popravni ispit je održan 21. i 22. kolovoza, 4 učenika su zadovoljili i uspješno završili razred te 2 učenika je upućeno na ponavljanje razreda.

Može se konstatirati da su na kraju školske 2017./2018. godine svi učenici uspješno završili godinu i prešli u viši razred osim 2 učenika.

Izborna nastava organizirana je prema interesima učenika iz vjeronauka, informatike, talijanskog i njemačkog jezika.

Vjeronauk je pohađalo 166 učenika u 16 skupina.

Izborna nastava iz talijanskog jezika ostvarivala se od 1. do 8. razreda. Talijanski jezik se ostvarivao u 16 skupina u koje je bilo uključeno 227 učenika.

Izborna nastava iz njemačkog jezika ostvarivala se od 4. do 8. razreda. Njemački jezik se ostvarivao u 4 skupina u koje je bilo uključeno 60 učenika.

Informatika je bila organizirana za učenike od 5. do 8. razreda. Obuhvaćeno je bilo 118 učenika u 8 skupina.

Jedan od glavnih pokazatelja uspješnosti provođenja programa rezultati su koje učenici škole postižu na natjecanjima znanja, susreta i smotrama. Postignuti rezultati na natjecanjima:

2. mjesto na natjecanju iz talijanskog jezika;

11. mjesto na županijskom natjecanju iz geografije;

7., 8. i 11. mjesto na županijskom natjecanju iz kemije;

1., 3. i 10. mjesto na županijskom natjecanju tehničke kulture;

1. i 10. mjesto na županijskom natjecanju iz islamskog vjeronauka;

10. mjesto na državnom natjecanju tehničke kulture;

10. mjesto na državnom natjecanju iz islamskog vjeronauka;

1. mjesto na državnom prvenstvu u odbojci.

Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika. Njegujemo stvaralaštvo i kreativnost i pružamo stručnu pomoć za što kvalitetniji osobni razvoj svakog učenika što pokazuje i uspjeh naših učenika.

Prema Statutu Škole razrednici, Razredna vijeća i Učiteljska vijeća donijeli su Odluke o poticajnim pedagoškim mjerama za najuspješnije, najaktivnije, najodgovornije učenike koji su svojim trudom i zalaganjem postigli zapažene rezultate.

Na kraju nastavne godine za odličan uspjeh tijekom osmogodišnjeg školovanja nagrađeno je 15 učenika.

Zaposlenici škole su se stručno osposobljavali na seminarima, stručnim aktivima i drugim oblicima usavršavanja. Učitelji i stručni suradnici će tijekom školske godine sudjelovati na seminarima i stručnim skupovima. Stručno usavršavanje učitelja organizirano je i kontinuirano, a provodi se individualno i kolektivno. Individualni oblik usavršavanja svaki učitelj planira i realizira prema svojoj struci, interesu i potrebama tijekom godine.

Kolektivni oblik usavršavanja organizira se i ostvaruje u školi putem razrednih vijeća, učiteljskih vijeća i stručnih aktiva. Učitelji sudjeluju na savjetovanjima u organizaciji Ministarstva znanosti i obrazovanja i Agencije za odgoj i obrazovanje, te podnose izvješća Učiteljskom vijeću. Učitelji također sudjeluju i na savjetovanjima u organizaciji Talijanske Unije i Narodnog sveučilišta iz Trsta uz suglasnost Ministarstva znanosti i obrazovanja Republike Hrvatske. Stručni suradnici, knjižničari, pedagoginja i psihologinja, također redovito prisustvuju savjetovanjima radi permanentnog usavršavanja.

Za prvi program **2100 Redovna djelatnost osnovne škole** – osnovnoškolsko obrazovanje planirana su sredstva u iznosu od 5.803.000 kn i osigurana su od Ministarstva.

Aktivnost A210001 Troškovi zaposlenika sadrži rashode poslovanja i materijalne rashode u što ulaze rashodi za zaposlene tj. plaće, ostale rashode za zaposlene, doprinosi na plaće, naknade troškova zaposlenima i ostali nespomenuti rashodi poslovanja vezano uz troškove zaposlenika.

Za drugi program **2101 Redovna djelatnost osnovne škole** – minimalni standardi koji sadrži tri aktivnosti za 2019. godinu planirana su sredstva u iznosu od 962.544 kn. Iznosi projekcije za 2020. i 2021. godinu su 962.544 kn.

Treći program **2102 Redovna djelatnost osnovnih škola iznad standarda**.

Aktivnost Materijalni rashodi OŠ po stvarnom trošku iznad standarda obuhvaća troškove energije i osiguranja. Planirani troškovi za 2019. godinu iznose 159.386 kn. Iznosi projekcije za 2020. i 2021. godinu iznose 160.000 kn.

Za četvrti program **2301 Programi obrazovanja iznad standarda** planirana su sredstva u ukupnom iznosu 1.061245 kuna. Po aktivnostima ona iznose: aktivnost školska kuhinja kuna 245.400; aktivnost produženi boravak kuna 579.400; aktivnost pomoćnici u nastavi kuna 90.000; aktivnost Pedagog kuna 90.445 odnosi se na plaću pripravnice pedagogice; zavičajna nastava kuna 12.000; aktivnost izborni i dodatni programi kuna 25.400; aktivnost shema školskog voća i mlijeka kuna 13.000; aktivnost osiguranje prehrane u OŠ kuna 5.000; naknada za Županijsko stručno vijeće županijski aktiv kn 1.000 i aktivnost Državno natjecanje kn 2.735.

Projekcije za 2020. i 2021. godinu smanjene su u odnosu na plan za 180.445 kn, jer će doći do ukidanja nekih aktivnosti a za neke ne znamo da li će imati kontinuitet.

Za peti program **2302 Programi obrazovanja iznad standarda** planirana su sredstva za Aktivnost Građanski odgoj u visini od 32.000 kuna i odnose se na plaće za učitelja koji će voditi taj program, projekcije za 2020. godinu i 2021. godinu nepromjenjene su u odnosu na plan.

Šesti program **2405 Opremanje u osnovnim školama**, aktivnost školski namještaj i oprema planirani iznos 111.500 kuna. Projekcije za 2020. godinu i 2021. godinu iste su kao i plan.

1. **ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Financijskim planom za 2019. godinu planirano je:

* iz pomoći proračunskim korisnicima iz proračuna koji im nije nadležan u 2019.g. ostvariti 6.374.800 kn prihoda;
* iz pomoći iz državnog proračuna temeljem prijenosa sredstava EU u 2019.g. ostvariti 90.000 kn prihoda;
* iz županijskog proračuna u 2019.g. ostvariti 1.118.430 kn prihoda;
* od donacija u 2019.g. ostvariti 15.000 kn prihoda;
* od najamnine u 2018.g. ostvariti 85.000 kn prihoda;
* od sufinanciranja roditelja za rad produženog boravka, marende, izleta u 2019.g. uprihoditi 356.400 kn.

Pomoći proračunskim korisnicima iz proračuna koji im nije nadležan. Od tih prihoda predviđeno je financiranje:

Od prihoda iz državnog proračuna MZO predviđeno je financiranje:

* rashoda za zaposlenih u iznosu od 5.620.000 kn tu su bruto plaće, pomoći, jubilarne nagrade i doprinosi;
* materijalnih rashoda u iznosu 183.000 kn tu je obračunat prijevoz djelatnika 171.000 i 12.000 kn za naknadu zbog nezapošljavanja invalida;
* nabave knjiga u iznosu 4.000 kn;

Od prihoda iz državnog proračuna Ministarsvo poljoprivrede predviđeno je financiranje:

* materijalnih rashoda u iznosu 13.000 kn;

Od prihoda Agencije za odgoj i obrazovanje za proračunske korisnike predviđeno je financiranje materijalnih rashoda u iznosu 1.000 kuna.

Tekuće pomoći iz gradskog proračuna u računovodstvenom smislu tretiraju se kao pomoći proračunskim korisnicima iz proračuna koji im nije nadležan. Od tih prihoda biti će podmireni:

* rashodi za zaposlene PB u iznosu kn 204.700 u 2019.g.;
* materijalni rashodi u iznosu kn 293.700 u 2019.g.;
* sufinanciranje cijene školske marende po socijalnom programu u iznosu kn 50.400 u 2019.g.;
* rashodi za održavanje aktivnosti zavičajne nastave u iznosu 5.000 kn.

Od pomoći iz državnog proračuna temeljem prijenosa sredstava EU u iznosu od 90.000 kn u 2019.g. predviđeno je financiranje troškova pomoćnika u nastavi.

Prihodima iz županijskog proračuna predviđeno je u 2019.g. financiranje:

* materijalnih rashoda u iznosu kn 262.544;
* financijskih rashoda u iznosu kn 7.000;
* troškovi prijevoza učenika u iznosu kn 640.500, liječnički pregledi zaposlenika u iznosu 10.000 kn;
* pokrivanje rashoda iznad standarda u iznosu kn 159.386;
* pokrivanje rashoda za održavanje aktivnosti zavičajne nastave u iznosu od 7.000 kuna;
* pokrivanje rashoda za održavanje aktivnosti građanski odgoj kn 32.000.

Novčanim sredstvima od prihoda za posebne namjene i vlastitih prihoda predviđeno je financiranje slijedećih rashoda:

* rashodi za zaposlene PB u iznosu kn 81.000 u 2019.g.;
* materijalni rashodi u iznosu od 257.900 kn u 2019.g.;
* rashodi za nabavu proizvedene dugotrajne imovine u iznosu od kn 102.500 u 2019.g..

Prihodi od donacija koristiti će se prema namjeni.

Ravnatelj:

Corrado Ghiraldo